Clàusula abusiva en el contracte d'aparcament: Perd el resguard de l'aparcament privat i l'obliguen a pagar 22 euros | Revista | EROSKI CONSUMER
Perd el resguard de l'aparcament privat i l'obliguen a pagar 22 euros
L'usuari d'un aparcament privat va extraviar el tiquet, de manera que per a retirar el vehicle va haver d'abonar 22 euros com a penalització. En desacord amb aquesta decisió, va anar als tribunals de justícia on va sol.licitar, a més de la devolució dels 22 euros, la nul·litat de la clàusula del contracte d'aparcament que així ho recollia i imposava als usuaris de l'aparcament. L'Audiència Provincial de La Rioja va estimar íntegrament la demanda. En sentència del 2 novembre de 2011, l'Audiència va assenyalar que l'única obligació pecuniària que la Llei imposa a l'usuari és la de pagar el preu fixat per a l'aparcament en les condicions acordades. Però si en un contracte d'adhesió, s'introdueix una clàusula o pràctica per la qual s'imposa a l'usuari el pagament d'una penalització de 22 euros, significa que se li hauria cobrat una suma superior a la que correspondria pel temps real que va usar la plaça. A més, la sentència va subratllar que la pràctica era abusiva i nul.la i va dir que el fet que s'extraviés el tiquet no causa cap perjudici rellevant a l'entitat que explota el pàrquing pel qual aquesta hagi de ser compensada.